text: Lægehus eller sololæge: Her er tallene for din kommune
  30 maj 2018 kl. 16.25
  Der bliver færre læger, der sidder i en praksis alene. De yngre læger vil i stedet være en del af et samarbejde i et lægehus. 
  Når du går til lægen, så er sandsynligheden for, at det sker i et lægehus med flere læger tilknyttet, blevet større.
  På landsplan havde halvdelen af de praktiserende læger en enkeltmandspraksis i 1978. I 2017 var det tal faldet til 27 procent.
  Det viser en ny analyse lavet af PLO, Praktiserende Lægers Organisation.
  Ændringen skyldes blandt andet, at de yngre læger i højere grad vil være en del af et kollegialt fællesskab i et lægehus, end de vil sidde i en praksis alene. I dag sidder blot 14 procent af lægerne under 44 år i en praksis for sig selv.
  I Region Syddanmark sidder 18,7 procent af de praktiserende læger i en enkeltmandpraksis. Det er det laveste tal blandt de danske regioner.
  Herunder kan du se, hvor mange lægehuse og enkeltmandspraksisser, der er i de syd- og sønderjyske kommuner. Tallene er fra januar 2018.
  Kilde: Praktiserende Lægers Organisation
  